hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu nb sk da hu en hu hu hu en hu hu it hu hu hu hu en hu hu hu hu fy
Öveges József Szakkollégium - Mi is az a szakkollégium?
„A szakkollégium magas színvonalú szakmai képzést folytató, közösségformáló, autonóm intézmény, melynek célja társadalmi problémákra érzékeny, szakmailag igényes értelmiség kinevelése“
oktató - kutató munka összekapcsolása révén szakmai tudományos műhelyek létrehozása,
az egyetemi, főiskolai szellemi élet élénkítése,
szakmai programok szervezése kívülállók számára is,
együttlakó diákok öntevékeny közösségeinek létrehozása,
autonómia, a döntések önálló módon, független szervezetekként való meghozása,
demokratikus elvek alapján a közéletiség szellemi alapjainak megteremtése,
a világnézetek és az értékek pluralizmusának érvényesülése
Az Öveges József Szakkollégiumban a hallgatók előadásokat tartanak egy általuk választott szakmai vagy közéleti témában. Ezeket az előadásokat bárki díjmenetesen megtekintheti.
Szakkollégiumunk egyik fő célkitűzése, hogy a belső összetartást és az egyetem különböző karokon tanuló szakkollégiumi hallgatóit érdeklődési területük megosztására – ezáltal a többi tag látó- és érdeklődési körét gyarapítva – ösztönözze, jó hangulatú, kooperatív és fejlődésre ösztönző légkört kialakítva. Erre szolgálnak különböző közvetlen közösségi alkalmaink (egyesek spontán, mások már nagy hagyományokkal rendelkeznek), valamint vannak formálisabb keretek között zajló közösségépítésre szolgáló gyűléseink is. Közvetlen hangulatú eseményeinkre néhány példa: LAN-parti, karácsonyi parti, palacsintázás, bográcsozás, társasjáték. Formális keretek közt zajlik a mindenki számára kötelező féléves választott témájú előadáson legjobb előadói-előadási értékelést kapott tagok díjátadója.
Az értelmiségi szocializációt segítik szakkollégium tagjai által tartott előadások, melyek nyílt körű lebonyolításúak. Ezen alkalmakat minden esetben plakáton és internetes fórumainkon is hirdetjük, és bárki részt vehet ezeken.
A szakkollégiumban nem maradnak magukra azok, akik segítséget kérnek. Rendszeresen szokott lenni korrepetáció, ahol azonos évfolyamú tagok ülnek össze, vagy a felsőbb évfolyamos tagok is szívesen besegítenek.
Vissza az előző oldalra
6000 Kecskemét, Homokszem u. 3-5.
103-as épület 7. szint
"Azért szeretem a szakkolit mert nagyon jó a közösség, mindenki nagyon segítőkész. Bármi gondom volt eddig nem kellett a szintről elmenni ahhoz, hogy megoldjam."
"Azért szeretem a szakkolit, mert hétről hétre érdekes, változatos előadásokat hallgathatok meg."
"Nagyon sok új ismerőst, barátot szereztem itt, akik most és a későbbi években segítségemre lehetnek és esetleg én is nekik. Ez a szakkollégiumi csoport ez egy kis közösség, ahol mindenki ismer mindenkit és mindenki jóba van mindenkivel."
A Szakkollégium egy olyan közösség, mondhatni nagy baráti kör, ahol a szakmai kérdések megválaszolásán túl kötetlen témákban is lehet beszélgetni. Tanulmányi szempontból előnyös, mivel sok tanácsot, tapasztalatot, tudást osztanak meg a egymással a tagjai, nem csak az előadás alatt, hanem azon kívül is. Szakkollégistának lenni kiváltság, rengeteg előnyhöz juttathatja a tagokat: ismerettség, barátság, tanulmányi fejlődés.
2022. © Neumann János Egyetem